CELEX: 22021D0310
Language: bg
Date: 2018-09-21 00:00:00
Title: Решение на Съвместния комитет на ЕИП № 196/2018 от 21 септември 2018 година за изменение на приложение XIII (Транспорт) към Споразумението за ЕИП [2021/310]

4.3.2021   
               
               
                  BG
               
               
                  Официален вестник на Европейския съюз
               
               
                  L 75/33
               
            
         РЕШЕНИЕ НА СЪВМЕСТНИЯ КОМИТЕТ НА ЕИП № 196/2018
         от 21 септември 2018 година
         за изменение на приложение XIII (Транспорт) към Споразумението за ЕИП [2021/310]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Регламент за изпълнение (ЕС) 2017/373 на Комисията от 1 март 2017 г. за определяне на общи изисквания за доставчиците на услуги и надзора при управлението на въздушното движение/аеронавигационното обслужване и други мрежови функции за управление на въздушното движение, за отмяна на Регламент (ЕО) № 482/2008 и на регламенти за изпълнение (ЕС) № 1034/2011, (ЕС) № 1035/2011 и (ЕС) 2016/1377, както и за изменение на Регламент (ЕС) № 677/2011 (1) следва да бъде включен в Споразумението за ЕИП.
                  
               
                     (2)
                  
                  
                     Регламент за изпълнение (ЕС) 2017/373 отменя Регламент (ЕО) № 482/2008 на Комисията (2), Регламент за изпълнение (ЕС) № 1034/2011на Комисията (3) и Регламент за изпълнение (ЕС) № 1035/2011 на Комисията (4), които са включени в Споразумението за ЕИП и които съответно следва да бъдат заличени от Споразумението за ЕИП.
                  
               
                     (3)
                  
                  
                     Някои от разпоредбите на Регламент за изпълнение (ЕС) 2017/373 произтичат от разпоредбите на Международната организация за гражданско въздухоплаване (ИКАО), които са приложими само за европейския (EUR) регион на ИКАО, от който Исландия не е част поради географското си положение.
                  
               
                     (4)
                  
                  
                     Някои от разпоредбите на Регламент за изпълнение (ЕС) 2017/373 се отнасят до регламенти на ЕС, които са ограничени по обхват до европейския (EUR) и африканския (AFI) регион на ИКАО и може да не се прилагат в Исландия.
                  
               
                     (5)
                  
                  
                     Исландия, която е разположена в региона NAT (Северноатлантически океан) на ИКАО, се ангажира да изпълнява и спазва допълнителните регионални разпоредби на ИКАО за NAT.
                  
               
                     (6)
                  
                  
                     Поради това приложение XIII към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложение XIII към Споразумението за ЕИП се изменя, както следва:
            
                        1.
                     
                     
                        След точка 12че (Регламент за изпълнение (ЕС) № 390/2013 на Комисията) се вмъква следното:
                        
                                    „21чж.
                                 
                                 
                                    
                                       32017 R 0373: Регламент за изпълнение (ЕС) 2017/373 на Комисията от 1 март 2017 г. за определяне на общи изисквания за доставчиците на услуги и надзора при управлението на въздушното движение/аеронавигационното обслужване и други мрежови функции за управление на въздушното движение, за отмяна на Регламент (ЕО) № 482/2008 и на регламенти за изпълнение (ЕС) № 1034/2011, (ЕС) № 1035/2011 и (ЕС) 2016/1377, както и за изменение на Регламент (ЕС) № 677/2011 (ОВ L 62, 8.3.2017 г., стр. 1).
                                 
                              За целите на настоящото споразумение разпоредбите на регламента се четат със следните адаптации:
                        
                                    а)
                                 
                                 
                                    Когато в регламента и в неговите приемливи средства за съответствие (AMC)/инструктивни материали (GM) се прави позоваване на разпоредбите на ИКАО, приложими за европейския регион на ИКАО, следва да се разбира, че това не е изискване за Исландия, при условие че Исландия спазва допълнителните регионални разпоредби на ИКАО. Разпоредбите на ИКАО за NAT могат да се считат като AMC и GM за Исландия.
                                 
                              
                                    б)
                                 
                                 
                                    Когато в регламента се прави позоваване на европейски разпоредби, чийто обхват е ограничен до европейския/африканския регион на ИКАО, следва да се разбира, че това не е изискване за Исландия, освен ако Исландия не е заявила изрично, че тези разпоредби са приложими в Исландия. Като алтернатива се прилагат националните разпоредби или приложимите разпоредби на ИКАО.
                                 
                              
                                    в)
                                 
                                 
                                    Алтернативни средства за съответствие (AltMOC) не следва да са необходими в случаите, в които Исландия спазва допълнителните регионални разпоредби на ИКАО за NAT.
                                 
                              
                                    г)
                                 
                                 
                                    В точка ATM/ANS.AR.A.025 от приложение II думите „Надзорния орган на ЕАСТ“ се вмъкват в буква б) след думите „държавите членки“.
                                 
                              
                                    д)
                                 
                                 
                                    В точка ATM/ANS.AR.C.050 от приложение II в буква д), точка 1 след думата „Комисията“ се вмъкват думите „и Надзорния орган на ЕАСТ“.
                                 
                              
                                    е)
                                 
                                 
                                    В точка ATM/ANS.OR.D.005 от приложение III думите „и, според случая, на Надзорния орган на ЕАСТ“ се вмъкват в буква в) след думата „Комисията“.
                                 
                              
                                    ж)
                                 
                                 
                                    В точка ATM/ANS.OR.D.025 от приложение III:
                                    
                                                i)
                                             
                                             
                                                в буква в) 2 след думата „Комисията“ се вмъкват думите „на Постоянния комитет на държавите от ЕАСТ, на Надзорния орган на ЕАСТ“; и
                                             
                                          
                                                ii)
                                             
                                             
                                                и думите „и, според случая, на Надзорния орган на ЕАСТ“ се вмъкват в буква д) след думата „Комисията“.
                                             
                                          
                              
                  
                        2.
                     
                     
                        Точка 66цн (Регламент (EС) № 677/2011 на Комисията) се изменя както следва:
                        
                                    а)
                                 
                                 
                                    Добавя се следното тире:
                                    
                                                „—
                                             
                                             
                                                
                                                   32017 R 0373: Регламент за изпълнение (ЕС) 2017/373 на Комисията от 1 март 2017 г. (ОВ L 62, 8.3.2017 г., стр. 1).“
                                             
                                          
                              
                                    б)
                                 
                                 
                                    Буква й) се заличава.
                                 
                              
                  
                        3.
                     
                     
                        Текстовете на точки 66це (Регламент (ЕО) № 482/2008 на Комисията), 66чб (Регламент за изпълнение (ЕС) № 1034/2011 на Комисията) и 66чв (Регламент за изпълнение (ЕС) № 1035/2011 на Комисията) се заличават.
                     
                  
         
            Член 2
            Текстът на Регламент за изпълнение (ЕС) 2017/373 на исландски и норвежки език, който ще бъде публикуван в притурката за ЕИП към Официален вестник на Европейския съюз, е автентичен.
         
         
            Член 3
            Настоящото решение влиза в сила на 22 септември 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 21 септември 2018 година.
            
               
                  За Съвместния комитет на ЕИП
               
               
                  Председател
               
               Oda Helen SLETNES
            
         
         
            (1)  ОВ L 62, 8.3.2017 г., стр. 1.
         
            (2)  ОВ L 141, 31.5.2008 г., стр. 5.
         
            (3)  ОВ L 271, 18.10.2011 г., стр. 15.
         
            (4)  ОВ L 271, 18.10.2011 г., стр. 23.
         
            (*1)  Без отбелязани конституционни изисквания.